 Marka laga hadlayo in Shaqsi, urur ama dawlad ay xiriir la yeelato shaqsi, Urur ama dawlad aysan isku Diin, Dhaqan iyo Afba ahayn, waxaa haboon in la isweydiiyo muxuu yahay nooca xiriirka dhex maray iyo hawsha ay wada fulinayaan dhinacyadani, markaad hesho jawaabta way fududaanaysaa waxa dhab ahaan ay qabanayaan oo ay faraha kula jiraan waxay doonaanba ha ahaadeene, ama si kale haddii aan hadalka u dhigo waxaan ula jeedaa in adigoo Muslim ah aad iskaashi la yeelan kartid shaqsi, urur ama dawlad aan Muslim ahayn idinkoo iska kaashanaya tusaale ahaan in la dhawro deegaanka si wada jir ah, in lala dagaalamo cudurada, in si wada jir ah aad u kobcisaan Technolojiyadda in adeegyada bulshada aad iska kaalmaysaan, haddaba xiriirada caynkaas ah iyo iskaashiyada arimahaas caamka ah ku dhisani maaha wax quseeya labada Diimood ee aad kala aaminsantihiin, saamayna kuma yeelan karto Caqiidooyinka aad kala sidataan. 